A hagyományos, higanyos lázmérők hazánkban az Uniós szabályozásoknak megfelelően 2009 óta nem forgalmazhatók a higany veszélyessége miatt.
Létezik egy, a higanyoshoz hasonló lázmérő típus, amiben a higanyt más anyaggal helyettesítik - ennek a mérési pontossága megegyezik a digitális kijelzős változatokkal.
Azaz maga a mérés pontossága egyforma; az esetleges pontatlanság a kijelző leolvasásából adódhat. Míg a digitális lázmérők egy tized pontossággal kiírják az értéket, addig a hagyományos lázmérők leolvasása sok esetben valódi szem- és agytornának bizonyul.